11. ΝΟΜΟΣ υπ' αριθ. 6016 της 1/3 Φεβρ. 1934 (ΦΕΚ Α' 46) Περί τροποποιήσεως και συμπληρώσεως των περί Ελευθέρας Ζώνης Θεσσαλονίκης κειμένων Νόμων. Άρθρ.1.-Τα εντός της περιοχής της Ελευθέρας Ζώνης εκφορτωνόμενα, ως και τα εις τας πάσης κατηγορίας αποθήκας, περιλαμβανομένων και των ιδιωτικών αποταμιευτηρίων, αποθηκευόμενα παντός είδους εμπορεύματα και κινητά πράγματα τυγχάνουσιν υπέγγυα δια την προ παντός άλλου προνομιακήν καταβολήν προς την Ελευθέραν Ζώνην Θεσσαλονίκης των οφειλομένων αυτή μισθωμάτων και αποθηκεύτρων συμπεφωνημένων ή μη δι' άπαντα τον χρόνον της παραμονής των. Η σύμβασις της μισθώσεως θεωρείται αποδεδειγμένη εκ της γενομένης αποθηκεύσεως υπό του μισθωτού, αποδεχομένου έκτοτε τους δια των εκάστοτε νομίμως εγκεκριμένων κανονισμών ή τιμολογίων όρους και μίσθωμα. Άρθρ.10.-Η υπό του άρθρ. 1 του Ν.Δ. της 11 Νοεμ. 1929 ταχθείσα εξάμηνος προθεσμία προς υποβολήν υπό των ιδιοκτητών απαλλοτριωθέντων ακινήτων και της Ε.Ζ.Θ. αιτήσεων αναθεωρήσεως προς αύξησιν ή μείωσιν της καθορισθείσης δια δικαστικών αποφάσεων  ετησίας  αποζημιώσεως  ορίζεται  εξαιρετικώς δια τα έτη 1926, 1927, 1928, 1929, 1930, 1931 και 1932 τετράμηνος αρχομένη από της ισχύος του παρόντος Νόμου. Αι αποφάσεις της κατά το άρθρ. 2 του Ν.Δ. της 21/24 Αυγ. 1925 "περί συμπληρώσεως των περί Ε.Ζ.Θ. Νόμων" τριμελούς επιτροπής, προκληθείσα επί ερωτήματος της Ε.Ζ. περί ελαττώσεως της καθωρισμένης αποζημιώσεως επί συγκεκριμένης περιπτώσεως, είναι ισχυραί και έγκυροι, εκδιδόμεναι και εν απουσία του τακτικώς και συμφώνως προς την διάταξιν του άρθρ. 3 του αυτού ως ανωτέρω Ν.Δ. της 21/24 Αυγ. 1925 κλητευθέντος αντιπροσώπου του ιδιοκτήτου του ακινήτου, εις ο αφορά η περί μειώσεως αίτησις. Άρθρ.11.-Δια Δ/των, προτάσει του Υπουργού των Οικονομικών, κυρούνται εφεξής οι υπό της επιτροπής της Ε.Ζ.Θ. καταρτιζόμενοι κανονισμοί της οικονομικής διαχειρίσεως της Ε.Ζ.Θ. Εξεδόθη το Π.Δ. 14/16 Μαΐου 1934 περί κυρώσεως κανονισμού οικονομικής διαχειρίσεως Ε.Ζ.Θ. (ΦΕΚ Α' 163). Άρθρ.12.-1.Αι διατάξεις του άρθρ. 13 του από 10/12 Ιουν. 1933 Δ/τος "περί συνθέσεως, συγχωνεύσεως και αναδιοργανώσεως των υπηρεσιών του Ο.Λ.Π.", ως και του άρθρ. 1 παρ. 2 του Νόμ. 4748 "περί οργανώσεως του λιμένος Πειραιώς" εφαρμόζονται και εις την Ε.Ζ.Θ. 2.Δια την εφαρμογήν της παρ. δ' του άρθρ. 13 του ανωτέρω Δ/τος εν τη Ε.Ζ.Θ. η διαπίστωσις της αναγκαιούσης ποσότητος των διαμετακομιζομένων τροφών και εφοδίων προς χρήσιν πλοίων υπό ξένην σημαίαν, ως και των υλικών των μικροεπισκευών αυτών εντός της περιοχής της Ε.Ζ.Θ. ενεργείται υπό επιτροπής εξ ενός τελώνου, του επιλιμενάρχου και ενός αντιπροσώπου της Ε.Ζ.Θ. δια σχετικού πρωτοκόλλου προσαρτωμένου ως δικαιολογητικού εις το σχετικόν περί φορτώσεως των άνω ειδών έγγραφον της Ε.Ζ.Θ. 3.Η τελωνειακή Αρχή εις αμφοτέρας τας περιπτώσεις των παρ. δ' και ε' του άρθρ. 13 του αυτού Δ/τος προκειμένης εφαρμογής των εν τη Ε.Ζ.Θ., διατηρεί αμείωτα εκ του άρθρ. 21 του Νόμ. 1165 περί τελωνειακού κώδικος δικαιώματα αυτής. Σελ. 302(α) Τεύχος 1371 Σελ. 50 4.Αντιστοίχως πάσαι αι διατάξεις των άρθρ. 1, 2, 4, 6, 7 και 8 του παρόντος εφαρμόζονται αναλόγως και δια τον Οργανισμόν Λιμένος Πειραιώς. Άρθρ.2.-Απαγορεύεται η συντηρητική κατάσχεσις εις χείρας της Ελευθέρας Ζώνης Θεσσαλονίκης, ως τρίτης, ή η αναγκαστική τοιαύτη προς εξασφάλισιν απαιτήσεων τρίτων. Αι εις χείρας της Ε.Ζ.Θ. επιβληθείσαι ήδη κατασχέσεις επί των εις τας αποθήκας της ευρισκομένων εμπορευμάτων και κινητών πραγμάτων δεν δύνανται να παραταθώσι πλέον του εξαμήνου από της επιβολής, μετά πάροδον του οποίου δικαιούται η Ε.Ζ.Θ., χαρακτηρίζουσα τα κατασχεθέντα ως αζήτητα, να προβή εις την δια πλειστηριασμού πώλησιν τούτων κατά την διαδικασίαν της πωλήσεως αζητήτων αντικειμένων. Εκ του εκπλειστηριάσματος η Ε.Ζ.Θ., δικαιούται να συμψηφίση την εξ αποθηκεύτρων ή μισθωμάτων προερχομένην αξίωσίν της ως και πάσαν γενομένην υπ' αυτής δαπάνην, το δε υπόλοιπον να κρατήση εις το ταμείον της επ' ονόματι του δικαιωθησομένου ατόκως. Πάσα υποχρέωσις της Ε.Ζ.Θ. προς επιστροφήν του παρ' αυτή κρατουμένου ως άνω υπολοίπου παραγράφεται μετά διετίαν από της τελεσιδικίας της περί κύρους απαιτήσεως και κατασχέσεως αγωγής. Εν η περιπτώσει το εκπλειστηρίασμα δεν ήθελεν επαρκέσει δια την πλήρη ικανοποίησιν της απαιτήσεως της Ε.Ζ.Θ., δικαιούται αύτη προς  είσπραξιν του οφειλομένου υπολοίπου να στραφή κατά του οφειλέτου είτε δικαστικώς ή διοικητικώς, συμφώνως προς το άρθρ. 5 του Ν.Δ. της 11 Νοεμ. 1929 "περί συμπληρώσεως των περί Ε.Ζ.Θ. Νόμων". Άρθρ.3.-Ο εις την Ε.Ζ.Θ. επιβαλλόμενος δια δικαστικής αποφάσεως όρκος δίδεται υπό του εκπροσωπούντος ταύτην διατυπούμενος υπό τον τύπον του πιστεύειν και μη γιγνώσκειν, εις την τροποποίησιν ταύτην δικαιουμένου του ομόσαντος να προβή και κατά την δόσιν του τυχόν διαφόρως διατυπουμένου όρκου, μη καθισταμένης αναγκαίας ειδικής προς τούτο αποφάσεως του Δικαστηρίου. Άρθρ.4.-Κατάσχεσις και αναγκαστική εκτέλεσις κατά περιουσίας της Ε.Ζ.Θ. δεν επιτρέπεται. Άρθρ.5.-Η Ελευθέρα Ζώνη δικαιούται δι' αποφάσεως της διοικούσης αυτήν επιτροπείας, λαμβανομένης δια των 5/7 του όλου αριθμού των μελών της, να συμβιβάζηται δια πάσαν οφειλήν αυτής ή απαίτησίν της κατά τρίτων. Η απόφασις αύτη της επιτροπείας υποβάλλεται προς έγκρισιν εις τον επί των Οικονομικών Υπουργόν. Άρθρ.6.-Αι περί αναστολής εκτελέσεως αποφάσεως ή αναβολής πλειστηριασμού διατάξεως της Πολ. Δικονομίας, ως και αι δια των δικαιοστασίων ή ετέρων ειδικών ή γενικών διατάξεων παρεχόμεναι τοιαύται, δεν εφαρμόζονται επί απαιτήσεων της Ελευθέρας Ζώνης κατά των οφειλετών αυτής. Άρθρ.7.-Η παρεχομένη εις την Ε.Ζ.Θ. δια του Νόμ. 3294 απαλλαγή από των τελών χαρτοσήμου είναι γενική επεκτεινομένη εις απάσας αυτής τας σχέσεις και αναφοράς, προνομίας και ατελείας. Άρθρ.8.-Ο νόμιμος και ο της υπερημερίας τόκος πάσης της Ελευθέρας Ζώνης Θεσσαλονίκης οφειλής ορίζεται εις 6% ετησίως εφαρμοζομένων πασών των περί τόκου των οφειλετών του δημοσίου διατάξεων. Η περί παραγραφής των κατά του Δημοσίου απαιτήσεων διάταξις του άρθρ. 69 του Λογιστικού Νόμου εφαρμόζεται και επί απαιτήσεων κατά της Ελευθέρας Ζώνης Θεσ/νίκης. Άρθρ.9.-Εκ της διατάξεως του άρθρ. 2 παρ. 3 του Ν.Δ. της 21 Αυγ. 1925 "περί συμπληρώσεως των περί Ε.Ζ.Θ. Νόμων", απαλείφονται αι δις αναγραφόμεναι λέξεις "της ολομελείας". (Αντί για τη σελ.301) Σελ. 301(α) Τεύχος 1371 Σελ. 49 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.10-11 